Раздзел 1. Аналіз вынікаў дзейнасці Дзяржаўнай установы адукацыі “Грыцэвіцкая сярэдняя школа Клецкага раёна” за 2023/2024 навучальны год.

Дзейнасць Дзяржаўнай установы адукацыі “Грыцэвіцкая сярэдняя школа Клецкага раёна” ажыццяўлялася ў адпаведнасці з Кодэксам Рэспублікі Беларусь аб адукацыі, Дзяржаўнай праграмай “Адукацыя і маладзёжная палітыка” на 2021-2025 гады, зацверджанай Пастановай Савета Міністраў Рэспублікі Беларусь 29.01.2021 № 57, асноўнымі патрабаваннямі да арганізацыі адукацыйнага працэсу пры рэалізацыі адукацыйных праграм агульнай сярэдняй адукацыі, нарматыўнымі прававымі дакументамі, рэкамендаванымі Міністэрствам адукацыі Рэспублікі Беларусь для ўстаноў агульнай сярэдняй адукацыі, лакальнымі нарматыўнымі прававымі актамі.

У 2023/2024 навучальным годзе ўстановай адукацыі праводзілася мэтанакіраваная работа па ўдасканаленні адукацыйнага асяроддзя, забеспячэнні даступнасці і якасці адукацыі праз павышэнне ўзроўню падрыхтоўкі кожнага навучэнца ў адпаведнасці з запатрабаваннямі грамадства, адукацыйнымі запытамі вучняў і іх законных прадстаўнікоў.

 Ажыццяўляўся дзейсны кантроль за забеспячэннем бяспекі адукацыйнага працэсу, захаваннем здароўезберажэння ва ўрочны і пазаўрочны час.

 Праводзілася работа з высокаматываванымі і адоранымі вучнямі па падрыхтоўцы да рэспубліканскіх прадметных алімпіяд і конкурсаў работ даследчага характару праз арганізацыю правядзення вучэбных, факультатыўных, стымулюючых заняткаў і пазаўрочную дзейнасць.

 Вялікая ўвага ўдзялялася фарміраванню ў навучэнцаў асноў здаровага ладу жыцця, грамадзянскасці, патрыятызму, духоўна-маральных каштоўнасцей праз выкарыстанне магчымасцей рэсурснага цэнтра.

 Прадоўжана работа па абнаўленні матэрыяльна-тэхнічнай базы ўстановы адукацыі праз развіццё пазабюджэтнай дзейнасці, удасканаленне экалагічнага асяроддзя.

 Пастаўленыя задачы ў 2023/2024 навучальным годзе рэалізаваны.

 Арганізацыйна-педагагічныя мерапрыемствы, накіраваныя на атрыманне вучнямі адукацыі, праводзіліся з мэтай стварэння неабходных умоў для эфектыўнага функцыянавання і развіцця ўстановы адукацыі. Усе запланаваныя мерапрыемствы выкананы.

 У 2023/2024 навучальным годзе ажыццяўляўся ўлік дзяцей, якія падлягаюць навучанню на ўзроўні агульнай сярэдняй адукацыі. Па мікрараёне ДУА “Грыцэвіцкая сярэдняя школа Клецкага раёна” на 01.01.2024 зарэгістравана дзяцей па спісках пагаспадарчай кнігі сельвыканкамаў з 0 да 18 гадоў 199 *(у мінулым годзе 207).*

 Установа адукацыі працавала ў рэжыме 6-дзённага школьнага тыдня і 5-дзённага вучэбнага, існавала 11 класаў-камплектаў, у якіх на канец навучальнага года было 83 навучэнцы, на 16 менш, чым у мінулым годзе *(99),* з іх:

 на І ступені агульнай сярэдняй адукацыі – 31 вучань *( 2020/2021 навучальны год – 29, 2021/2022 – 29, 2022/2023 – 36);*

 на ІІ ступені – 43 *(2020/2021 навучальны год – 48, 2021/2022 – 46, 2022/2023 – 54);*

 на ІІІ ступені – 9 *(2020/2021 навучальны год – 8, 2021/2022 – 9, 2022/2023 – 9).*

 Сярэдняя напаўняльнасць класаў складала: І-ІV класы – 7,8 вучняў, V-ІХ класы – 8,6 вучняў, Х-ХІ класы – 4,5 вучняў. Сярэдняя напаўняльнасць па школе складала 7,5 вучняў.

 Для вучня VІІІ класа было арганізавана навучанне дома. Вучэбныя заняткі арганізаваны ў адну змену.

 У шосты школьны дзень праводзіліся выхаваўчыя мерапрыемствы, мерапрыемствы спартыўна-аздараўленчага накірунку, кансультацыі для вучняў і іх законных прадстаўнікоў настаўнікамі-прадметнікамі.

 На працягу года быў арганізаваны кантроль за наведваннем вучнямі школы, вызначэнне прычын пропуску заняткаў, вялася электронная база ўліку наведвання.

 Падручнікамі і вучэбнымі дапаможнікамі вучні школы забяспечаны на 100%. Бібліятэка ўкамплектавана камп’ютарам з выхадам у інтэрнэт, капіравальнай тэхнікай, праграмай “Бібліёграф”. Для карыстальнікаў было арганізавана 16 кніжных выстаў, прымеркаваных да юбілеяў пісьменнікаў, памятных дат, праведзена 34 мерапрыемствы.

Для ажыццяўлення адукацыйнага працэсу выкарыстоўваюцца 14  вучэбных кабінетаў, спартыўная і

актавая залы, стадыён, 1 камп’ютарны клас з камплектацыяй 6+1. Працуе асобны кабінет рэсурснага цэнтра па духоўна-маральным выхаванні.

 Для вырашэння задач комплекснай інфарматызацыі адукацыйнага працэсу выкарыстоўваюцца 3 мультымедыйныя праектары, 4 ноўтбукі, інтэрактыўная дошка, 2 мультыборды, 4 вадкакрышталічныя тэлевізары ў кабінетах фізікі, хіміі, пачатковых класаў і ў фае.

Адной з праблем у развіцці інфармацыйнага асяроддзя з’яўляецца недастатковае сістэмнае прымяненне інфармацыйна-камунікатыўных тэхналогій у адукацыйным працэсе, што з’яўляецца вынікам адсутнасці метадычных распрацовак для ўдзелу у конкурсах “Камп’ютар. Адукацыя. Інтэрнэт”, “Педагагічная IT-мазаіка”.

 Павышэнне ўзроўню аснашчэння адукацыйнага працэсу – неабходная ўмова функцыянавання і развіцця ўстановы адукацыі. Абсталяванне сучасным вучэбным і спартыўным абсталяваннем, інфармацыйна-тэхнічнымі сродкамі вызначаюцца патрабаваннямі Пастановы Міністэрства адукацыі Рэспублікі Беларусь ад 12 чэрвеня 2014 года № 75. Усе кабінеты маюць дастатковую наглядна-дыдактычную і метадычную базу, ЭСН, адказваюць санітарным нормам і правілам, маюць дастатковы ўзровень асветленасці, неабходную мэблю, адпаведную росту дзяцей, эстэтычна аформлены. Аднак патрабуюць даўкамплектавання кабінеты, якія маюць працэнт аснашчанасці менш за 50%, а іменна: кабінеты гісторыі, матэматыкі, вучэбных прадметаў “Чарчэнне”, “Грамадазнаўства”, “Дапрызыўная падрыхтоўка”.

 Дэмаграфічная сітуацыя ў мікрараёне школы апошнія гады характарызуецца стабільнасцю колькасці дзяцей.

 Ва ўстанове адукацыі праводзіцца значная работа па захаванні і ўмацаванні здароўя навучэнцаў. У 2023/2024 навучальным годзе да першай групы здароўя адносілася 13 вучняў (15,7%), да другой – 66 (79,5%), да трэцяй – 6 (7,2%), да чацвёртай – 1 (1,2%).

 Працэнт вучняў, аднесеных да першай групы здароўя не змяніўся, павялічыўся на 6% працэнт вучняў другоў групы, зменшыўся працэнт вучняў, аднесеных да трэцяй і чацвёртай групы здароўя на 3,9% і 0,8% адпаведна. У 2023/2024 навучальным годзе арганізаваны заняткі спецыяльнай медыцынскай групы, якую наведвалі 2 вучні (2,4%).

Працэнт забеспячэння ўстановы адукацыі спартыўным інвентаром і абсталяваннем складае 98,7% і пастаянна павялічваецца за кошт прыцягнення пазабюджэтных сродкаў.

У 2023/2024 навучальным годзе ўстанова адукацыі прымала актыўны ўдзел у 36 раённай спартакіядзе школьнікаў і заняла 4 месца ў групе “Б*”,*  знізіўшы свае рэзультаты ў параўнанні з мінулым годам *(2020/2021, 2021/2022 – 2 месца, 2022/2023 – 1 месца).*

 Фарміраванню ЗЛЖ садзейнічае правядзенне летняй аздараўленчай кампаніі. За летні перыяд на базеўстановы адукацыі прайшлі аздараўленне 20 вучняў у лагеры з дзённым знаходжаннем, у стацыянарным аздараўленчым лагеры “Нача-Клецк” – 3 вучні, што складае 27,7%.

 За 2023/2024 навучальны год траўм і мікратраўм не зафіксавана.

 Адукацыйны працэс ажыццяўлялі 23 настаўнікі, з іх 3 сумяшчальнікі. 19 мелі вышэйшую адукацыю, 4 сярэднюю спецыяльную. 9 педагогаў маюць (39,1%) вышэйшую кваліфікацыйную катэгорыю, 10 (43,5%) – першую, 2 (8,7%) – другую, 2 (8,7%) – без катэгорыі.Школа ўкамплектавана педагагічнымі кадрамі. Павысілі кваліфікацыйны ўзровень 2 настаўнікі *(2022/2023 – 3).*

Адзначаецца эфектыўная работа па засваенні педагогамі адукацыйных праграм павышэння кваліфікацыі. Штогод установа адукацыі выконвае план павышэння кваліфікацыі, працэнт выканання плана састаўляе 100%.

 За рэзультаты работы па забеспячэнні якасці адукацыі ў 2023/2024 навучальным годзе 6 педагогаў атрымалі ўзнагароды. Аднак на працягу навучальнага года педагогамі не выкананы графік падачы матэрыялаў для трансляцыі эфектыўнай педагагічнай практыкі ў сродках масавай інфармацыі. Паказчык працэнта друкаваных выданняў за год на аднаго педагагічнага работніка складае 0% *(2020/2021 – 2 (11,1%) , 2021/2022 – 1 (5,6%) , 2022/2023 – 1 (5,6% )).*

 Метадычная работа школы прадстаўляе сабой цэласную сістэму ўзаемазвязаных мерапрыемстваў, накіраваных на ўсебаковае павышэнне прафесійнага ўзроўню педагогаў, развіццё творчага патэнцыялу і прадугледжвае дзейнасць педагагічнага савета, 4 вучэбна-метадычных аб’яднанняў: (ВМА настаўнікаў пачатковых класаў (кіраўнік Ільюкевіч Л.І.), ВМА настаўнікаў гуманітарнага цыкла (кіраўнік Емяльянава А.Р.), ВМА настаўнікаў прыродазнаўча-матэматычнага цыкла (кіраўнік Жукоўская Л.М.), ВМА класных кіраўнікоў (кіраўнік Садкоўская П.В.), работу атэстацыйнай камісіі, павышэнне кваліфікацыі, работу педагогаў па самаадукацыі.

 Неабходна ўзмацніць кантроль за выкананнем плана работы вучэбна-метадычных аб’яднанняў настаўнікаў і своечасовасцю прадастаўлення матэрыялаў па выніках правядзення пасяджэнняў, зрабіць акцэнт на правядзенне майстар-класаў настаўнікамі першай і вышэйшай кваліфікацыйнай катэгорыі.

 Праведзены 2 тэматычныя педагагічныя саветы.

 Самакантроль за станам выкладання прадметаў здзяйсняўся ў адпаведнасці з планам і меў на мэце атрыманне аб’ектыўнай і дакладнай інфармацыі аб стане арганізацыі адукацыйнага працэсу ў школе праз павышэнне якасці і эфектыўнасці кантролю для далейшай карэкцыі дзейнасці педагагічнага калектыву.

 Асобна вывучалася пытанне якасці выкладання вучэбных прадметаў “Руская мова” ў ІІ-ХІ класах , “Геаграфія” ў VІ-ХІ класах, “Фізіка” ў VІІ-ХІ класах, “Чалавек і свет” ў І-V класах.

 У 2023/2024 навучальным годзе абагульнены педагагічны вопыт настаўніцы пачатковых класаў Чупак С.М. па тэме “Развіццё творчых здольнасцей малодшых школьнікаў на ўроках літаратурнага чытання”, аднак вопыт работы не трансліруецца ў друкаваных выданнях.

 Вучэбны план установы адукацыі на 2023/2024 навучальны год быў састаўлены на аснове Тыпавога вучэбнага плана сярэдняй школы, зацверджанага пастановай Міністэрства адукацыі Рэспублікі Беларусь. Забеспячэнне агульнай сярэдняй і дадатковай адукацыі ажыццяўлялася праз сістэму ўрочнай і пазаўрочнай дзейнасці, арганізацыю факультатыўных заняткаў. З захаваннем санітарна-гігіенічных нормаў быў складзены расклад вучэбных і факультатыўных заняткаў, аб’яднанняў па інтарэсах. Максімальна дапушчальная нагрузка вучняў адпавядала нормам вучэбнага плана.

Адзначаецца стабільнасць якасці адукацыі*.* Параўнальны аналіз вучэбных дасягненняў вучняў за апошнія гады паказаў, што ў цэлым назіраецца станоўчая дынаміка. Сярэдні бал па ўстанове адукацыі складае 7,5 *(у мінулым годзе 7,2),* якасць ведаў *– 94,2% (у мінулым годзе – 92,4%).*

 На працягу апошніх гадоў адзначаецца тэндэнцыя засваення вучэбнага матэрыялу на сярэднім і дастатковым узроўнях адпаведна 20,3% і 62,3% *(2020/2021 – 28,8% і 62,1%, 2021/2022 – 29,9 і 58,2%, 2022/2023 – 32,9% і 50% ).* На нізкім узроўні застаецца працэнт засваення матэрыялу на высокім узроўні 13,0% *(2020/2021 – 10,6%, 2021/2022 – 10,3%, 2022/2023 – 13,4%).*

Ніжэй узроўню сярэдняга бала ўстановы адукацыі маюць 3 класы (33,3%), што сведчыць аб неабходнасці правядзення класна-абагульняючага кантролю ў ІV, VIII і IX класах, маніторынгу адукацыйнага працэсу.

 Мадэллю 2 профільнага навучання ахоплена 100% вучняў трэцяй ступені агульнай сярэдняй адукацыі.

 Захаваны падыходы да арганізацыі факультатыўных заняткаў, якія на працягу навучальнага года прадстаўлены прыродазнаўча-матэматычнай – 4, гуманітарнай – 9, агульнаразвіваючай – 3, ваенна-патрыятычнай – 1, выхаваўчай – 7 накіраванасцю, што забяспечыла варыятыўнасць і асобасную арыентацыю адукацыйнага працэсу. Факультатыўныя заняткі наведвалі 100% вучняў *( 2022/2023 – 88,1%).*

Аднак якасць правядзення факультатыўных заняткаў не знайшла адлюстраванне ў рэзультатыўнасці ўдзелу навучэнцаў у прадметных алімпіядах, навукова-практычных канферэнцыях, конкурсах работ даследчага характару, інтэлектуальных і творчых конкурсах.

 Павялічыўся працэнт ахопу вучняў дадатковай адукацыі і склаў 78% *(2022/2023 – 73%, 2021/2022 – 60%,* з іх у шосты школьны дзень – 28,9%) *.* Забяспечана 100% занятасць навучэнцаў, якія пражываюць на тэрыторыі аг. Грыцэвічы.

 Асаблівая ўвага ўдзяляецца рабоце з высокаматываванымі і адоранымі вучнямі. Банк даных уключае 21 вучня, што складае 25,3% ад агульнай колькасці *(2020/2021 – 29,4%, 2021/2022 – 26,2%, 2022/2023 – 21,2%).*

У другім этапе рэспубліканскай алімпіяды заваёвана 2 дыпломы па вучэбных прадметах “Абслуговая праца” і “Фізічная культура і здароўе” *( 2020/2021 –2 , 2021/2022 –2, 2022/2023 –1 дыплом).*

 На працягу некалькіх гадоў сістэмная, высокаўзроўневая работа, накіраваная на рэзультат, праводзіцца толькі па абслуговай працы і фізічнай культуры і здароўі (настаўнікі Васько Н.І., Іванейчык В.А.).

Прааналізаваўшы паспяховасць класаў у алімпіядным руху, можна зрабіць вывад, што найбольш паспяховымі з’яўляюцца вучні Х класа.

У 2023/2024 навучальным годзе ўстанове адукацыі не ўдалося поўнасцю рэалізаваць маючы педагагічны і вучнёўскі патэнцыял праз удзел у другім этапе рэспубліканскай алімпіяды па вучэбных прадметах. Праблемнымі застаюцца пытанні: сістэмная мэтанакіраваная работа, кантраліруемая работа настаўнікаў і вучняў на працягу года, незацікаўленасць настаўнікаў і вучняў у супрацоўніцтве з МАІРА, недастатковая растлумачальная работа з законнымі прадстаўнікамі высокаматываваных вучняў, адсутнасць папераджальнай работы з адоранымі вучнямі па індывідуальнай праграме.

 У другім этапе алімпіяды малодшых школьнікаў “Таленавітыя дзеці” прымалі ўдзел 4 вучні, што складае 22,2% ад колькасці вучняў ІІІ-ІV класаў *(мінулы год – 20%, 2021/2022 - 25 %, 2020/2021 – 15,4*%).

 У 2023/2024 навучальным годзе назіраецца зніжэнне паспяховасці ў алімпіядным руху сярод вучняў ІІІ – IV класаў. Вучні IV класа знізілі свае рэзультаты па беларускай мове ў параўнанні з мінулым годам з 3 месца на 8. Нізкі ўзровень ведаў па рускай мове паказалі Веліч Захар (17,8%) (настаўніца Чупак С.М.) і Емяльянчык Мілана (35%) (настаўніца Ільюкевіч Л.І.), па англійскай мове – Бобка Анастасія (32%) (настаўніца Рудко В.В.).

 Працэнт прызавых месц ад каманднага ў 2023/2024 навучальным годзе знізіўся і складае 25*% (2020/2021 – 100%, 2021/2022 – 66,7%, 2022/2023 – 50%).*

 Прааналізаваўшы вынікі выступлення вучняў у другім этапе алімпіяды “Таленавітыя дзеці”, можна зрабіць вывад, што з вучнямі пачатковага звяна не наладжана сістэматычная работа па падрыхтоўцы да алімпіяд.

 Настаўнікам пачатковых класаў неабходна адкарэкціраваць план работы з адоранымі вучнямі, распрацаваць план карэкцыі недахопаў у дадзеным накірунку, наладзіць у летні перыяд дыстанцыйнае навучанне.

У алімпіядах вучняў сярэдняга звяна прынялі ўдзел 12 вучняў (*2020/2021 – 15 вучняў, 2021/2022 – 12, 2022/2023 – 15).* Вучні прынялі ўдзел у алімпіядах па 7 вучэбных прадметах, атрымалі 4 дыпломы *(2022/2023 –1 дыплом).* Побач са станоўчымі тэндэнцыямі ў алімпіядным руху сярод вучняў V-IX класаў займаюць месца такія вучэбныя прадметы як “Абслуговая праца”, “Фізічная культура і здароўе” (настаўнікі Васько Н.І., Буйвіла Д.М., Кадзевіч Э.Ф.). Працэнт рэзультатыўнасці павысіўся на 26,6% і складае 33,3% *( мінулы год – 6,7%),* аднак дыпломы атрыманы толькі па двух прадметах.

 Самыя нізкія рэзультаты алімпіяд у раёне паказалі вучні па беларускай мове (V- VІІ класы), гісторыі (VІІІ клас), англійскай мове (V- VІІ класы). Нізкая рэзультатыўнасць работы з высокаматываванымі і адоранымі вучнямі назіраецца ў 4 педагогаў ( Ярмош М.М., Рамашка Л.У., Макарэвіч Т.А., Рудко В.В.).

 З мэтай павышэння якасці адукацыі і ўзроўню матывацыі пры арганізацыі адукацыйнага працэсу настаўнікам неабходна шырэй выкарыстоўваць сучасныя адукацыйныя тэхналогіі, актыўныя формы і метады работы; своечасова і эфектыўна праводзіць карэкцыю прабелаў у ведах вучняў.

На нізкім узроўні застаецца работа па арганізацыі ўдзелу вучняў у дыстанцыйных і інтэрнэт-алімпіядах. Дыпломы ў дадзеным накірунку адсутнічаюць.

 Адным з прыярытэтных накірункаў у інтэлектуальна-асобасным развіцці вучняў з’яўляецца арганізацыя даследчай дзейнасці.

 Патрабуе ўзмацнення кантролю якасць арганізацыі і правядзення даследчая дзейнасць вучняў. На пасяджэнне раённага экспертнага савета ў сакавіку 2024 года ад установы адукацыі было прадстаўлена 8 работ *(мінулы год – 9).* У фінал прайшло 5 работ, рэзультатыўнымі былі 2, працэнт паспяховасці склаў 40% ад каманднага (2020/2021 – 1 дыплом, 2021/2022 – 3 дыпломы, 2022/2023 – 3 дыпломы).

 Вучні пачатковых класаў удзельнічалі ў фестывалі “Я – даследчык”. На экспертны савет былі адпраўлены 3 работы, у фінал прайшлі 2. 1 работа заняла 3-яе месца, што складае 50% ад каманднага (кіраўнік Чупак С.М*.) (2020/2021 – 0 дыпломаў, 2021/2022 – 1 дыплом (кіраўнік Гвозд В.Л.), 2022/2023 – 2 дыпломы (кіраўнікі Мінец Н.І., Чупак С.М.).*

Выпускныя экзамены па завяршэнні навучання і выхавання на ІІ і ІІІ ступенях агульнай базавай і агульнай сярэдняй адукацыі прайшлі арганізавана, згодна з патрабаваннямі заканадаўства Рэспублікі Беларусь, якое рэгулюе пытанні ажыццяўлення выніковага кантролю за забеспячэннем якасці адукацыі.

 Па завяршэнні навучання і выхавання на ІІ ступені агульнай сярэдняй адукацыі ў 2023/2024 навучальным годзе выпускны экзамен здавалі 9 вучняў. Усе вучні паспяхова здалі выпускныя экзамены. Па гісторыі Беларусі ўсе вучні пацвердзілі гадавыя адзнакі. Па рускай мове 8 вучняў пацвердзілі гадавыя адзнакі, 1 вучань атрымаў на экзамене на 1 бал вышэй за гадавую адзнаку. Па матэматыцы 1 вучань атрымалў вышэй за гадавую адзнаку на 1 бал, 1 вучань вучань знізіў рэзультаты на 1 бал ў параўнанні з гадавой адзнакай, астатнія 7 вучняў пацвердзілі гадавыя адзнакі. Па вучэбным прадмеце “Беларуская мова” 2 вучні здалі экзамен на 1 бал вышэй за гадавую адзнаку, астатнія вучні пацвердзілі гадавыя адзнакі.

 Па завяршэнні навучання і выхавання на ІІІ ступені агульнай сярэдняй адукацыі ў 2023/2024 навучальным годзе здавалі цэнтралізаваныя экзамены 4 вучні. Усе вучні ХІ класа здалі цэнтралізаваныя экзамены. Па вучэбным прадмеце “Беларуская мова” сярэдні бал за цэнтралізаваны экзамен склаў 6,8, сярэдні бал за год – 8,0, разыходжанне складае -1,2 бала. 3 вучні здалі экзамен на 1 бал ніжэй за гадавую адзнаку, 1 вучань знізіў рэзультаты на 2 балы. Па вучэбным прадмеце “Біялогія” вучань здаў экзамен на 1 бал ніжэй за гадавую адзнаку, сярэдні бал па прадмеце складае 6,0. Па вучэбным прадмеце “Грамадазнаўства” сярэдні бал за цэнтралізаваны экзамен склаў 6,0, вучань знізіў свае рэзультаты ў параўнанні з балам за год на 1 бал.

 Па вучэбным прадмеце “Матэматыка” экзамен здавалі 2 вучні. Сярэдні бал склаў 5,0, сярэдні бал за год – 7,0, разыходжанне складае -2,0. Значна знізіў свае рэзультаты 1 вучань з 7 балаў за год да 4 балаў за экзамен.

 Вынікі цэнтралізаваных экзаменаў сведчаць аб недастатковай рабоце з вучнямі настаўнікаў-прадметнікаў. Адсутнічае пераемнасць ў сістэме класны кіраўнік – настаўнік-прадметнік. Назіраецца найбольшае зніжэнне сярэдняга бала па ўсіх прадметах, што сведчыць аб завышэнні адзнак настаўнікамі, патрабуе правядзенне сістэматычнага кантролю пытанне якасці ацэньвання ведаў навучэнцаў.

Новыя падыходы праводзімай выхаваўчай работы ў 2023/2024 навучальным годзе прыдалі планы рэалізацыі такіх дакументаў, як Праграма бесперапыннага выхавання дзяцей і вучнёўскай моладзі на 2021-2025 гад, Праграма патрыятычнага выхавання насельніцтва на 2022-2025.

Пры арганізацыі выхаваўчай работы асаблівая ўвага ўдзялялася ідэалагічнаму, грамадзянскаму і ваенна-патрыятычнаму выхаванню, выхаванню інфармацыйнай культуры навучэнцаў. Планаванне выхаваўчай работы абапіралася на каляндар дзяржаўных свят, святочных дзён, памятных і святочных дат *(дадатак 1 ІМП "Асаблівасці арганізацыі сацыяльнай, выхаваўчай і ідэалагічнай работы ва ўстановах агульнай сярэдняй адукацыі ў 2023/2024 навучальным годзе").* Выхаваўчая работа пабудавана на гуманістычных прынцыпах, грунтуецца на цесным узаемадзеянні педагогаў, вучняў і іх законных прадстаўнікоў, а таксама з сацыякультурным асяроддзем. Створаны ўмовы для таго, каб выхаваць чалавека творчага і таленавітага, які паважае родных і блізкіх, свой народ, сваю радзіму, сапраўднага грамадзяніна сваёй краіны.

 У 2023/2024 навучальным годзе ва ўстанове адукацыі працягваў рэалізоўвацца інфармацыйна-адукацыйны праект "Школа Актыўнага Грамадзяніна" для V-VII, VIII-XI класаў. Для рэалізацыі адукацыйнага праекта "Школа Актыўнага Грамадзяніна" запрашаліся грамадскія дзеячы, дэпутаты, прадстаўнікі пэўных прафесій (9 сустрэч).

 Заахвочванне вучняў у сацыяльную практыку, падтрымка найбольш эфектыўных грамадска значымых ініцыятыў забяспечаны праз работу дзіцячых грамадскіх аб’яднанняў, з іх членаў БРПА – 100%, БРСМ— 100%.

 У школе аформлены і працуе кабінет дзіцячых і маладзёжных арганізацый. Члены грамадскіх арганізацый з’яўляюцца ініцыятарамі і ўдзельнікамі грамадзянска-патрыятычных акцый і аперацый, удзельнічаюць у творчых конкурсах, спартыўных спаборніцтвах.

 З мэтай прыцягнення вучняў да сатворчасці і супрацоўніцтва з педагагічным калектывам у арганізацыі кіравання адукацыйным працэсам ва ўстанове адукацыі створаны Савет вучнёўскага самакіравання “ШАНС”, які з’яўляецца ініцыятарам агульнашкольных спраў.

 Важным паказчыкам эфектыўнасці шостага школьнага дня з’яўляецца задаволенасць вучняў і іх законных прадстаўнікоў яго арганізацыяй. Па выніках апытвання 90,1% задаволены арганізацыяй шостага школьнага дня, 82% – рэгулярна наведваюць мерапрыемствы.

Разам з тым, на працягу некалькіх гадоў адсутнічае трансляцыя вопыту работы па арганізацыі шостага школьнага дня ў сродках масавай інфармацыі, адсутнічаюць рэзультаты ў конкурсе праектаў шостага школьнага дня.

 Прыярытэтным накірункам у ідэалагічнай і выхаваўчай рабоце з’яўляецца фарміраванне ў навучэнцаў любові і павагі да сваёй Радзімы, да яе гераічнага мінулага, а таксама гонару за наш родны край – Рэспубліку Беларусь і яе народ. Навучэнцы школы прымалі актыўны ўдзел у арганізацыі і правядзенні ўрока ведаў “Гістарычная памяць – дарога ў будучыню”. Штогод навучэнцы аказваюць дапамогу ветэранам педагагічнай працы, а таксама адзінокім састарэлым людзям, прымаюць актыўны ўдзел у тэматычных акцыях.

 Вучні школы прымалі ўдзел ва ўроках мужнасці, у раённым этапе агляду-конкурсу груп сцяганосцаў.

 З мэтай эканомнага і разумнага расходавання электраэнергіі і цяпла ў школе праводзяцца мерапрыемствы па кантролі за рацыянальным выкарыстаннем цепла- і энергарэсурсаў, арганізуюцца сустрэчы з прадстаўнікамі энерганагляду, класныя і пазакласныя мерапрыемствы. Не засталіся без увагі акцыя па зборы другаснай сыравіны, *(план выкананы на 103%),* акцыя “Дапаможам птушкам перазімаваць”, “Тыдзень лесу”.

 Ва ўстанове адукацыі вядзецца сур’ёзная работа па прафарыентацыі як з навучэнцамі, так і з педагогамі і законнымі прадстаўнікамі вучняў.

 Інфармацыя аб прафесіях, сярэдніх спецыяльных, прафесійна-тэхнічных і вышэйшых установах адукацыі размешчана на сайце ўстановы адукацыі і інфармацыйным стэндзе. На працягу навучальнага года праводзіліся сустрэчы з прадстаўнікамі розных прафесій, ветэранамі педагагічнай працы, з выпускнікамі школы ў рамках адзінага дня інфармавання ШАГ, які праходзіў кожны чацвёрты чацвер месяца згодна з планам.

 З навучэнцамі ІХ, ХІ класаў праводзіліся індывідуальныя гутаркі па высвятленні папярэдніх прафесійных намераў (кіраўніцтва, сацыяльны педагог, класныя кіраўнікі).

 Вялікую ролю мелі экскурсіі, якія праводзіліся ў школе. Вучні больш падрабязна знаёміліся з прафесіямі людзей, іх месцам працы. У рамках акцыі “Дзень з прадпрыемствам” класныя кіраўнікі праводзілі экскурсіі на такія аб’екты, як установа аховы здароўя “Грыцэвіцкая ўчастковая бальніца”, ААТ “Грыцэвічы”, ААТ “Беларуськалій” і іншыя. З навучэнцамі ІХ-ХІ класаў былі арганізаваны сустрэчы з прадстаўнікамі розных устаноў вышэйшай і сярэдне-спецыяльнай адукацыі. Так, школу наведалі прадстаўнікі УА “Ваенная акадэмія Рэспублікі Беларусь”, УА” Гродненскі дзяржаўны аграрны ўніверсітэт”, УА “Клецкі сельскагаспадарчы каледж”, УА “Беларуская дзяржаўная сельскагаспадарчая акадэмія”.

 У 2023/2024 навучальным годзе праводзіліся працоўныя акцыі па ўборцы тэрыторыі школы “Чысты і ўтульны двор”, тэрыторыі парка, суботнікі па добраўпарадкаванні стадыёна, акцыі “Дапамажы сябру – зрабі кармушку!”, добраўпарадкаванне і азеляненне кабінетаў*.*

 Сацыяльная, выхаваўчая і ідэалагічная работа ва ўстанове адукацыі ў 2023/2024 навучальным годзе ажыццяўлялася ва ўзаемадзеянні з дзяржаўнымі і грамадскімі структурамі:  сустрэча з намеснікам начальніка Клецкага РАУС падпалкоўнікам міліцыі Масько С.А., з начальнікам ІСП Гваздом Я.М., з прадстаўніком ІСН Канашэнка А.А., з намеснікам пракурора Клецкага раёна Лебядзько В.У., з прадстаўніком Клецкага РАНС Бобкам А.А., сустрэча са спецыялістамі ААТ “Грыцэвічы”.

У 2023/2024 навучальным годзе вучні школы прынялі ўдзел у раённым этапе конкурсаў “Дзеці. Вада. Бяспека”, “Калядная зорка”, раённым этапе агляду-конкурсу дзіцячай творчасці “Выратавальнікі вачыма дзяцей”, раённым конкурсе творчых работ “Абаронцам Радзімы быць я готовы”, раённым этапе конкурсу “Ты ў эфіры”, раённым конкурсе “Бяспечная праца маіх бацькоў”, раённым этапе рэспубліканскага творчага конкурсу для дзяцей і падлеткаў “Захоўваем законы дарог” і атрымалі 5 дыпломаў.

 Аднак неабходна адзначыць, што конкурсныя работы не занялі прызавых месц у вобласці і рэспубліцы. Таму ў 2024/2025 навучальным годзе патрэбна павысіць узровень выканання конкурсных работ.

 Па выніках маніторынгу ўзроўню выхаванасці вучняў V-ХІ класаў школы сярэдні бал застаецца стабільным – 0,8 балаў. Працэнтныя суадносіны колькасці навучэнцаў з высокім, сярэднім і нізкім узроўнем выхаванасці такія: высокі – 4 навучэнцы (8,3%), сярэдні – 40 навучэнцаў (83,4%), нізкі – 4 навучэнцы ( 8,3%).

 На нізкім узроўні застаецца арганізацыя турыстычных паходаў і мерапрыемстваў па краязнаўстве. Класным кіраўнікам неабходна запланаваць у летні перыяд 2025 года турыстычныя паходы, арганізаваць даследчую дзейнасць па выхаваўчай рабоце.

 На працягу года арганізоўваліся экскурсіі ў школьны музей, па праваслаўных храмах Клецкага раёна, у музеі ўстаноў адукацыі. Не вырашана поўнасцю задача па рэалізацыі пілотнага праекта для вучняў – 2 экскурсіі, ахоп саставіў 72,3%.

 Сацыяльна-педагагічнае суправаджэнне адукацыйнага працэсу забяспечваў педагог сацыяльны.
 Арганізацыйна-метадычная работа педагога сацыяльнага накіравана на каардынацыю дзеянняў класных кіраўнікоў, настаўнікаў-прадметнікаў, адміністрацыі ўстановы адукацыі, законных прадстаўнікоў вучняў праз складанне, распрацоўку індывідуальных праграм развіцця, індывідуальных праграм суправаджэння, планаў узаемадзеяння з зацікаўленымі ўстановамі, арганізацыямі, праваахоўнымі органамі, планаў работы савета па прафілактыцы.

 За 2023/2024 навучальны год з вучнямі былі праведзены мерапрыемствы прафілактычнага характару. У плане інфармацыйна-асветніцкай работы з мэтай папярэджання правапарушэнняў сярод непаўналетніх былі аформлены стэнды і прававыя вугалкі. У школе праводзіліся тыдні, акцыі прафілактыкі шкодных звычак, суіцыду, СНІДу, бяспечных паводзін, прававых ведаў “Сябруем з законам”, “Дапамажы пайсці вучыцца”, “Дом без гвалту!”, “За бяспеку разам”. Неаднаразова школу наведваў і праводзіў лекцыі, гутаркі свяшчэннаслужыцель царквы Пятра і Паўла айцец Валерый.

 Карэкцыйна-развіваючая работа праводзіцца па выніках дыягнастычных мерапрыемстваў. Педагог-псіхолаг ДУА “Клецкі раённы сацыяльна-педагагічны цэнтр” праводзіла індывідуальна-карэкцыйную работу па вывучэнні індывідуальных асаблівасцей вучняў І,V, Х класаў, прафарыентацыі вучняў.

 Работа па абароне правоў дзяцей, прафілактыцы сацыяльнага сіроцтва рэалізавалася праз мерапрыемствы гадавога плана работы педагога сацыяльнага, планы работы класных кіраўнікоў.

 Прааналізаваўшы работу за мінулы год, можна зрабіць вывады, што ў цэлым праводзіцца сістэмная работа, пры ўзнікненні праблемных пытанняў рашэнні прымаюцца пры ўдзеле ўсіх суб’ектаў прафілактыкі. Сумеснае супрацоўніцтва з ІСН, участковым інспектарам, РАНС, іншымі спецыялістамі дало магчымасць недапушчэння сацыяльна небяспечнага становішча ў сем’ях.

 Адной з задач школы на 2023/2024 навучальны год было забеспячэнне ўмоў для арганізацыі якаснага адукацыйнага працэсу праз умацаванне матэрыяльна-тэхнічнай базы, удасканаленне экалагічнага асяроддзя. Выкананню гэтай задачы спрыяла папаўненне спецрахунку школы, правядзенне пазабюджэтнай дзейнасці. Пазабюджэтная дзейнасць у 2023 годзе склала 104 923, 42 рублі *(2021 год – 70 730,66 рублёў, 2022 – 97 927,57 рублёў,).*

 Школа напрацавала шырокі спектр магчымасцей для папаўнення спецрахунку, на які ў 2023 годзе паступіла 14 138, 08 рублёў (112,5%) *((2021 год – 9074,67 рублёў (103%), 2022 – 15 333,43 рублі (157,7%)).* Гэта збор і здача другаснай сыравіны, пасадка лесу калектывам работнікаў, выкананне платных паслуг.

 Адным з асноўных кантралюемых паказчыкаў дзейнасці школы з’яўляецца развіццё платных адукацыйных паслуг. Дзейнічала аб’яднанне па інтарэсах на платнай аснове “Рыхтуемся да школы”.

 У 2024/2025 навучальным годзе неабходна працягнуць работу па папаўненні матэрыяльна-тэхнічнай базы, па выкананні мэтавага паказчыка па энергазберажэнні.

Вывады:

1. Установа адукацыі мае здавальняючыя матэрыяльна-тэхнічныя магчымасці, якія дазваляюць

паспяхова ажыццяўляць адукацыйны працэс.

1. Вучэбны план, складзены на аснове Тыпавога вучэбнага плана, адпавядае існуючым патрабаванням.
2. Якасць ведаў вучняў складае 92,4%, што вышэй за раённы паказчык, аднак не пацвярджаецца

выступленнем вучняў у алімпіядах, конкурсах работ даследчага характару, што сведчыць аб неаб’ектыўнасці выстаўлення адзнак.

 4. Матэрыяльна-тэхнічная база ўстановы адукацыі знаходзіцца на здавальняючым узроўні.

1. Праводзіцца мэтанакіраваная работа па арганізацыі пазабюджэтнай дзейнасці.

 Асноўныя накірункі работы ў 2024/2025 навучальным годзе:

 прадоўжыць работу па забеспячэнні якасці адукацыі праз развіццё інфармацыйна-адукацыйнага асяроддзя, аснашчэнне вучэбных кабінетаў сучаснымі сродкамі навучання і вучэбным абсталяваннем;

працягнуць вывучэнне асобных прадметаў на павышаным узроўні на ІІІ ступені навучання і выхавання;

арганізаваць дапрофільную падрыхтоўку вучняў у ІХ класе;

 прадоўжыць кантроль з боку адміністрацыі за кантрольна-ацэначнай дзейнасцю настаўнікаў;

 забяспечыць якасць выступлення вучняў у алімпіядах і конкурсе работ даследчага характару праз стымуляванне творчай інавацыйнай дзейнасці педагогаў і вучняў;

 павысіць рэзультатыўнасць удзелу школьнікаў у творчых конкурсах, піянерскіх мерапрыемствах раённага ўзроўню;

 папаўняць і ўмацоўваць матэрыяльна-тэхнічную базу праз прыцягненне розных крыніц фінансавання;

 працягваць добраўпарадкаванне школьнай тэрыторыі.

 Такім чынам, прааналізаваўшы работу ўстановы адукацыі за 2023/2024 навучальны год, можна даць здавальняючую ацэнку работы калектыву ў цэлым.

 Педагагічная праблема, мэта і задачы дзейнасці ўстановы адукацыі на 2024/2025 навучальны год:

 *Праблема*: Рэалізацыя адукацыйнага патэнцыялу ўстановы адукацыі па забеспячэнні рэзультатыўнасці і якасці адукацыйнага працэсу.

 *Мэта.* Забеспячэнне даступнасці і якасці адукацыі праз павышэнне ўзроўню падрыхтоўкі кожнага навучэнца ў адпаведнасці з запатрабаваннямі грамадства, адукацыйнымі запытамі вучняў і іх законных прадстаўнікоў.

 *Адзіная метадычная мэта*. Удасканаленне работы педагагічнага калектыву па фарміраванні функцыянальнай граматнасці вучняў.

 *Задачы:*

 ажыццяўляць дзейсны кантроль за забеспячэннем бяспекі адукацыйнага працэсу, захаваннем здароўезберажэння ва ўрочны і пазаўрочны час;

 забяспечыць якасць адукацыі праз прымяненне сучасных сродкаў камунікацыі, адукацыйных Інтэрнэт-рэсурсаў пры правядзенні вучэбных заняткаў, эфектыўнасць навучання ў дапрофільнай групе на ІІ ступені навучання, павышанага ўзроўню вывучэння прадметаў на ІІІ ступені навучання, трансляцыю эфектыўнай педагагічнай практыкі ў сродках масавай інфармацыі;

 павысіць узровень падрыхтоўкі высокаматываваных вучняў да прадметных алімпіяд і конкурсаў работ даследчага характару, творчых конкурсаў праз якасную арганізацыю правядзення вучэбных, факультатыўных, стымулюючых заняткаў і пазаўрочную дзейнасць;

 удасканальваць дзейнасць па фарміраванні у навучэнцаў асноў здаровага ладу жыцця, грамадзянскасці, патрыятызму, духоўна-маральных каштоўнасцей праз выкарыстанне магчымасцей рэсурснага цэнтра;

 прадоўжыць работу па ўмацаванні матэрыяльна-тэхнічнай базы, інфармацыйнага асяроддзя ўстановы адукацыі праз развіццё пазабюджэтнай дзейнасці, удасканаленне экалагічнага асяроддзя.